
Naslov: Otvoritev mladinskega kulturnega centra in hotela

Napoved za voditelja:

V Brežicah so danes predali v uporabo obnovljen mladinski center, ki že vrsto let domuje v nekdanjem domu JLA. Slednjega je leta 2006 brežiška občina odkupila od ministrstva za obrambo, takrat so bili s projektom Mednarodno krožišče uspešni tudi na razpisu za pripravo projektne dokumentacije za celoten objekt, v katerem sta zdaj tako mladinski kulturni center kot mladinski hotel.

T- Iz Brežic GORAN ROVAN /

X- Snemalec in montažer Jože Grajžl /

S pripravami na obnovo so začeli že pred štirimi leti. Zdaj je obnova, ki je stala dva milijona evrov zaključena.

T- PATRICIJA ČULAR /
X- podžupanja občine Brežice /

»Projekt je sofinancirala Evropska unija iz Evropskega sklada za regionalni razvoj, s podporo ministrstva za šolstvo in šport ter ministrstva za kulturo. Približno 25% sredstev je sofinancirala občina Brežice.«

Mladi so s to naložbo pridobili tako prostore za svoje dejavnosti, kot tudi za prenočitev svojih vrstnikov.

T- MARJETKA GERJEVIČ /
X- direktorica Mladinskega centra Brežice /
»To pomeni večnamemsko dvorano najprej, ki je zelo osvežena z novo tehnično opremo, poleg tega je pridobil tudi športno dvorano, ki jo bomo ravno tako lahko uporabljali. To pomeni, da bomo lahko gostili tako športnike kot pač udeležence večdnevnih mednarodnih programov, ki smo jih že do sedaj želeli, pa jih nismo mogli.«

In kako uporabniki gledajo na novo pridobitev?

T- VIOLETA HRIBAR /
X- animatorka Mladinskega centra Brežice /

»Z mojega vidika super. Ker drugač sem tud zaposlena v MC-ju, delam kot animatorka. Tko da z mojega vidika je super, nova igralnica, nove stvari, klub nov, super.«

Za mlade v brežiški občini je zdaj dobro poskrbljeno. Ob otvoritvi pa so pripravili tudi vrsto spremljevalnih prireditev, vse od košarkaškega turnirja, razstav, lutkovnih predstav, do stand up komedije in številnih koncertov, ki se bodo zvrstili do konca tedna.

